CELEX: 32011R0557
Language: mt
Date: 2011-06-09 00:00:00
Title: Regolament tal-Kummissjoni (UE) Nru 557/2011 tad- 9 ta’ Ġunju 2011 li jipprojbixxi l-attivitajiet tas-sajd tat-tonn fil-Lvant tal-Atlantiku u fil-Mediterran għall-bastiment tas-sajd bil-purse seines li jtajru l-bandiera ta’ jew li jkunu rreġistrati fi Spanja

10.6.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 151/1
            
         REGOLAMENT TAL-KUMMISSJONI (UE) Nru 557/2011
   tad-9 ta’ Ġunju 2011
   li jipprojbixxi l-attivitajiet tas-sajd tat-tonn fil-Lvant tal-Atlantiku u fil-Mediterran għall-bastiment tas-sajd bil-purse seines li jtajru l-bandiera ta’ jew li jkunu rreġistrati fi Spanja,
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1224/2009 tal-20 ta' Novembru 2009 li jistabbilixxi sistema Komunitarja ta’ kontroll għall-iżgurar tal-konformità mar-regoli tal-Politika Komuni tas-Sajd (1), u b'mod partikolari l-Artikolu 36(2) tiegħu,
   Billi:
   
               (1)
            
            
               Ir-Regolament tal-Kunsill (UE) Nru 57/2011 tat-18 ta’ Jannar 2011 li jistabbilixxi għall-2011 l-opportunitajiet tas-sajd għal ċerti stokkijiet ta’ ħut u gruppi ta’ stokkijiet ta’ ħut, applikabbli fl-ilmijiet tal-UE (2), jistabbilixxi l-ammont tat-tonn li jistgħu jistadu għalih fl-2011 il-bastimenti tas-sajd tal-Unjoni Ewropea fl-Oċean Atlantiku, fil-Lvant tal-lonġitudni 45° W, u fil-Mediterran.
            
         
               (2)
            
            
               Ir-Regolament tal-Kunsill (KE) Nru 302/2009 tas-6 ta’ April 2009 li jistabbilixxi pjan multiannwali għall-irkupru tat-tonn fil-Lvant tal-Atlantiku u fil-Mediterran (3), li jemenda r-Regolament (KE) Nru 43/2009 u li jħassar ir-Regolament (KE) Nru 1559/2007, jesiġi li l-Istati Membri jgħarrfu lill-Kummissjoni dwar il-kwoti individwali allokati lill-bastimenti tagħhom ta’ aktar minn 24 metru tul.
            
         
               (3)
            
            
               Il-Politika Komuni tas-Sajd hija mfassla b’tali mod li tiżgura l-vijabbiltà fit-tul tas-settur tas-sajd permezz tal-isfruttar sostenibbli tar-riżorsi akkwatiċi ħajjin abbażi tal-approċċ ta’ prekawzjoni.
            
         
               (4)
            
            
               Skont l-Artikolu 36 (2) tar-Regolament tal-Kunsill (KE) Nru 1224/2009, abbażi tat-tagħrif li għandu jingħata mill-Istati Membri jew fuq l-inizjattiva tagħha stess, fejn il-Kummissjoni ssib li l-opportunitajiet tas-sajd disponibbli għall-Unjoni Ewropea, għal Stat Membru jew għal grupp ta’ Stati Membri jitqiesu li ntużaw kollha, hija għandha tgħarraf lill-Istati Membri kkonċernati dwar dan u għandha tipprojbixxi l-attivitajiet tas-sajd għaż-żona, għall-irkaptu, għall-istokk, għall-grupp tal-istokkijiet jew għall-flotta involuta f’dawk l-attivitajiet tas-sajd speċifiċi.
            
         
               (5)
            
            
               Mit-tagħrif li għandha l-Kummissjoni jidher li l-opportunitajiet tas-sajd għat-tonn fl-Oċean Atlantiku, fil-Lvant tal-lonġitudni 45° W, u fil-Baħar Mediterran mogħtija lill-bastimenti li jistadu bil-purse seines li jtajru l-bandiera ta’ jew li jkunu rreġistrati fi Spanja se jitqiesu li jkunu ntużaw għal kollox fid-9 ta’Ġunju 2011.
            
         
               (6)
            
            
               Għaldaqstant jeħtieġ li l-Kummissjoni tipprojbixxi, mill-10 ta’ Ġunju, fi 17:00, is-sajd għat-tonn fl-Oċean Atlantiku, fil-Lvant tal-lonġitudni 45° W, u fil-Baħar Mediterran, minn bastimenti li jistadu bil-purse seines li jtajru l-bandiera ta,’ jew li huma rreġistrati fi Spanja.
            
         ADOTTAT DAN IR-REGOLAMENT:
   Artikolu 1
   Is-sajd għat-tonn fl-Oċean Atlantiku, fil-Lvant tal-lonġitudni 45° W, u fil-Baħar Mediterran minn bastimenti li jistadu bil-purse seines u li jtajru l-bandiera ta’ jew li huma rreġistrati fi Spanja se jkun ipprojbit mill-10 ta’ Ġunju 2011, fi 17:00.
   Minn dik id-data għandu jkun ipprojbit ukoll li stokk ta’ dan it-tip maqbud minn dawk il-bastimenti jinżamm abbord, jitqiegħed f’gaġeġ għat-tismin jew għat-trobbija, jiġi ttrażbordat jew jinħatt l-art.
   Artikolu 2
   Dan ir-Regolament għandu jidħol fis-seħħ dakinhar li jiġi ppubblikat f’Il-Ġurnal Uffiċjali tal-Unjoni Ewropea.
   
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-9 ta’ Ġunju 2011.
      
         
            Għall-Kummissjoni, f’isem il-President,
         
         Maria DAMANAKI
         
            Membru tal-Kummissjoni
         
      
   
   
      (1)  ĠU L 343, 22.12.2009, p.1
   
   
      (2)  ĠU L 24, 21.01.2011, p.1
   
   
      (3)  ĠU L 96, 15.4.2009, p. 1.